અમદાવાદ: શેરબજારમાં માર્ચ બાદ વિદેશી સંસ્થાગત રોકાણકારોની સાથેસાથે સ્થાનિક ફંડોની લેવાલીના પગલે તેજીની ચાલ જોવા મળી છે. સેકન્ડરી માર્કેટની પાછળ પ્રાઇમરી માર્કેટમાં પણ સુધારાની ચાલ નોંધાઇ છે. એપ્રિલ બાદ આવેલા મોટા ભાગના આઇપીઓમાં રોકાણકારને લિસ્ટિંગ ગેઇન થયો છે. માર્ચ બાદ આવેલા ૧૨થી વધુ આઇપીઓમાંથી આઠ આઇપીઓમાં રોકાણકારને હાલ પોઝિટિવ રિટર્ન મળી રહ્યું છે. ખાસ કરીને શંકરા બિલ્ડિંગના આઇપીઓમાં રોકાણકારને ૧૬૫ ટકા, જ્યારે સીડીએસએલના આઇપીઓમાં હાલ ૧૨૬ ટકા રિટર્ન છૂટી રહ્યું છે.